चुकाई 1 करोड़ की स्टाम्प ड्यूटी, इसी बिल्डिंग के 8वें फ्लोर पर रहती है फैमिली
Kartik Aaryan Mumbai Apartment - कार्तिक आर्यन ने मुंबई में एक बड़ी प्रॉपर्टी डील में इन्वेस्ट किया है। उन्होंने जुहू के पॉश इलाके में स्थित सिद्धिविनायक बिल्डिंग के सेंकड फ्लोर पर 17.50 करोड़ रुपए का अपार्टमेंट खरीदा है
कार्तिक आर्यन ने मुंबई में एक बड़ी प्रॉपर्टी डील में इन्वेस्ट किया है। उन्होंने जुहू के पॉश इलाके में स्थित सिद्धिविनायक बिल्डिंग के सेंकड फ्लोर पर 17.50 करोड़ रुपए का अपार्टमेंट खरीदा है। इसी बिल्डिंग के 8वें फ्लोर पर कार्तिक की फैमिली का पहले से ही एक अपार्टमेंट है।
इस डील में शामिल थीं कार्तिक की मां
फ्री प्रेस जर्नल की एक रिपोर्ट के मुताबिक कार्तिक ने 30 जून को जुहू में प्रेसीडेंसी को-ऑपरेटिव हाउसिंग में इस अपार्टमेंट की डील फाइनल की है। एक्टर की ओर से उनकी मां डॉक्टर माला तिवारी इस डील में शामिल थीं।
चुकाई 1 करोड़ की स्टाम्प ड्यूटी
कार्तिक का यह अपार्टमेंट 1593.61 स्क्वायर फीट कारपेट एरिया में फैला हुआ है। डील के मुताबिक एक्टर को दो कार की पार्किंग स्पेस भी मिली है। एक्टर ने इस अपार्टमेंट के लिए 1 करोड़ रुपए स्टाम्प ड्यूटी भी चुकाई है।
शाहिद कपूर के किराएदार भी रह चुके हैं
इससे पहले सुनने में आया था कि कार्तिक, शाहिद कपूर के जुहू स्थित घर में किराए से रहते थे। इसके लिए वो प्रति महीने 7.5 लाख रुपए बतौर रेंट चुकाते थे। इससे पहले 2019 में कार्तिक ने वर्सोवा स्थित एक अपार्टमेंट के लिए 1.60 करोड़ रुपए इन्वेस्ट किए थे। अपने करियर के शुरुआती दिनों में वो इसी अपार्टमेंट में पेइंग गेस्ट की तरह रहते थे।
करीबन 46 करोड़ है कार्तिक की नेट वर्थ 
मीडिया रिपोर्ट्स के मुताबिक कार्तिक की नेट वर्थ करीबन 46 करोड़ रुपए है। उनके पास बोट, ओप्पो, फेयर एंड हेंडसम, अरमानी वॉचेस समेत 16 मशहूर ब्रांड एंडोर्समेंट हैं। उनकी पिछली फिल्म 'भूल भुलैया 2' के सुपरहिट होने के बाद उन्होंने अपनी फीस में भी इजाफा किया है।
5 लग्जरी कार के हैं मालिक
इससे पहले कार्तिक ने 2021 में 4.5 करोड़ की लेम्बोर्गिनी कार खरीदी थी। उन्होंने एयरलिफ्ट के जरिए इसे इटली से देश में डिलिवरी करवाया था। कार्तिक के कलेक्शन में इसके अलावा 3 करोड़ की लेम्बोर्गिनी उरस, 1.26 करोड़ की पोर्श, 85 लाख की BMW और 47 लाख की मिनी कूपर जैसी लग्जरी गाड़ियां हैं।
वर्क फ्रंट की बात करें तो कार्तिक की हालिया रिलीज फिल्म ‘सत्यप्रेम की कथा’ को दर्शकों ने काफी पसंद किया है। फिल्म ने फर्स्ट वीकेंड पर 38.50 करोड़ रुपए का कलेक्शन किया है। वहीं उनके अपकमिंग प्रोजेक्ट्स 'कैप्टन इंडिय', 'भूल भुलैया 3' और 'चंदू चैम्पियन' हैं।